《蛇》
宋代·吕本中

山云楼起风旋磨，百毒乘阴出相贺。中庭夜夜蛇作堆，草堂病夫愁欲破。

时须兵子设符咒，更遣狸奴旁坐卧。虽非当道白帝子，恐是多年老书佐。

蛟龙变化未可量，草莽连岗足逋播。农夫催租正苦辛，莫向零陵作奇货。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。